**VZDELÁVACÍ PROGRAM - DEJEPIS PRE ŽIAKOV S ĽAHKÝM STUPŇOM MENTÁLNEHO POSTIHNUTIA**

**UČEBNÉ OSNOVY SÚ TOTOŽNÉ SO VZDELÁVACÍM ŠTANDARDOM ŠVP PRE DANÝ PREDMET**

**Vypracovala: Mgr. Marcela Štarková**

**Pre 9. ročník - schválené PR, dňa: 13.09.2021**

**VZDELÁVACÍ PROGRAM - DEJEPIS - 9. ročník ZŠ pre žiakov s ľahkým stupňom mentálneho postihnutia**

# CHARAKTERISTIKA PREDMETU

Cieľom vyučovacieho predmetu dejepis je vytvárať a formovať historické vedomie žiakov, na základe ktorého by boli schopní pochopiť minulosť a prítomnosť krajiny, v ktorej žijú, situáciu Slovenskej republiky ako aj jej postavenie v Európe a zároveň si uvedomovať potrebu mierového spolunažívania národov. Ďalším cieľom je vytvoriť elementárne predstavy z histórie na základe obrazového vnímania, celkového poznávania najdôležitejších období našich národných dejín so zameraním na pokrok, na najzákladnejšiu orientáciu vo vývoji spoločnosti, v slovenských dejinách, vo významných historických udalostiach, v osobnostiach, v kultúre. Dávame prednosť obraznej prezentácii dejín s využitím kultúrno-historických pamiatok regiónu, zaujímavému rozprávaniu o udalostiach, osobnostiach, kultúrno-historických pamiatkach, efektívnemu využitiu umelecky spracovaných historických udalostí a osobností, poznávacej a emocionálnej zaangažovanosti žiakov pred pamäťovým osvojovaním historických faktov.

**CIELE PREDMETU**

– Za pomoci učiteľa odhaľovať pozitívne a negatívne príklady v histórii,

– vedieť porovnať súčasnosť so situáciou v minulosti,

– učiť žiakov pochopiť, aké hodnoty nám zanechali minulé generácie,

– vedieť sa spoľahlivo orientovať na časovej priamke,

– vedieť samostatne pracovať s pracovným zošitom.

**Ročník: deviaty**

**Počet vyučovacích hodín v školskom roku: 1 hodina týždenne - 33 hodín ročne**

Učebné osnovy sú totožné so vzdelávacím štandardom ŠVP pre daný predmet

|  |  |  |  |  |
| --- | --- | --- | --- | --- |
| Počet hodín | Vzdelávacia oblasť | Téma | Proces | Obsah |
| 33 | Človek a spoločnosť | Pravek  Starovek  Na úsvite našich národných dejín  Kresťanský letopočet  Turecké nebezpečenstvo  Slovenské národné obrodenie  Novovek | Pri vyučovaní dejepisu uplatňujeme princípy názornosti a konkrétnosti, rozvíjania jedinečnosti pojmov, obrazov a predstáv, rozprávania udalostí a dejov. Pri prezentovaní národných a svetových dejín učíme žiakov aktívne využívať okrem učebnice a pracovného zošitu aj čítanky, primeranú populárno-vedeckú literatúru, historické mapy, obrázky, filmy a pracovné materiály pripravené učiteľom. Odporúčame zaradiť návštevu múzeí, realizovať exkurzie v regionálnych dejinách. | Vznik a vývoj človeka  Riečne civilizácie, Staroveké Grécko a Rím    Najstaršie národy na území Slovenska  Príchod Slovanov  Veľkomoravská ríša, kultúra Veľkomoravskej ríše, Slovensko súčasťou uhorského štátu, Vpád Tatárov, Matúš Čák Trenčiansky, Husitské hnutie, Matej Korvín, Kultúra v stredoveku    Obdobie humanizmu a renesancie, Bitka pri Moháči, Turecké nájazdy do Uhorska, 17.storočie – katolíci a nekatolíci 18. storočie rozumu  Revolučný rok 1848, Postavenie Slovákov v Rakúsku – Uhorsku  Prvá svetová vojna, Vznik Československa, Vznik fašizmu, Druhá svetová vojna, Slovensko v období druhej svetovej vojny, Koniec druhej svetovej vojny Povojnové obdobie a súčasnosť |
| Prierezová téma naplnená v rámci tematického celku  Environmentálna výchova | | | * rozpoznať hlavné charakteristiky rôznych druhov životného prostredia * poznať a triediť konkrétne možnosti smerujúce k ochrane a zlepšeniu svojho životného prostredia * rozpoznať hlavné zmeny vo svojom okolí na základe pozorovania prírody | |
| Prierezová téma naplnená v rámci tematického celku  Ochrana života a zdravia | | | * osvojiť si základné činnosti súvisiace s pohybom a pobytom v prírode * osvojiť si praktické zručnosti v sebaochrane | |